b"\n_START_ARTICLE_\nTaumatawhakatangihangakoauauotamateaturipukakapikimaungahoronukupokaiwhenuakitanatahu\n_START_SECTION_\nTopon\xc3\xadmia\n_START_PARAGRAPH_\nEl tur\xc3\xb3 \xc3\xa9s anomenat Taumatawhakatangihangakoauauotamateaturipukakapikimaungahoronukupokaiwhenuakitanatahu en maori, que en catal\xc3\xa0 significa \xc2\xabEl cim on Tamatea, l'home de grans genolls, l'escalador de muntanyes, l'engolidor de terra, el viatger incansable, va tocar la seva flauta a un \xc3\xa9sser estimat\xc2\xbb._NEWLINE_Existeixen d'altres variants, tals com Taumata\xc2\xadwhakatangihanga\xc2\xadkoauau\xc2\xado\xc2\xadtamatea\xc2\xadpokai\xc2\xadwhenuaki\xc2\xadtanatahu, Taumata-whakatangihanga-k\xc5\x8dauau-o-tamatea-turi-p\xc5\xabkaka-piki-maunga-horonuku-p\xc5\x8dkai-whenua-ki-t\xc4\x81natahu, Taumata-whakatangihanga-k\xc5\x8dauau-a-Tamatea-p\xc5\x8dkai-whenua-ki-tana-tahu o una versi\xc3\xb3 m\xc3\xa9s llarga, Taumata-whakatangihanga-koauau-o-Tamatea-haumai-tawhiti-ure-haea-turi-pukaka-piki-maunga-horo-nuku-pokai-whenua-ki-tana-tahu, que significa en catal\xc3\xa0 \xc2\xabEl tur\xc3\xb3 de la flauta tocada per Tamatea - que va explotar aix\xc3\xb2 i all\xc3\xb2 de molt lluny, t\xc3\xa9 un penis circumcidat, va esgarrapar els seus genolls escalant les muntanyes, va caure a terra i va encerclar la terra - per al seu \xc3\xa9sser estimat\xc2\xbb. El nom del tur\xc3\xb3 \xc3\xa9s sovint escur\xc3\xa7at com Taumata o Taumata Hill per tal de facilitar la conversa._NEWLINE_Est\xc3\xa0 registrat al Llibre Guinness de R\xc3\xa8cords amb l'ortografia Taumatawhakatangihangakoauauotamateaturipukakapikimaungahoronukupokaiwhenuakitanatahu, \xc3\xa9s a dir, amb 85 lletres, essent el nom de lloc m\xc3\xa9s llarg del m\xc3\xb3n en el sistema alfab\xc3\xa8tic llat\xc3\xad. L'\xc3\xbanic altre nom que aspira a aquest t\xc3\xadtol \xc3\xa9s el nom complet de Bangkok, capital tailandesa, la transcripci\xc3\xb3 en l'alfabet llat\xc3\xad del qual compta amb 163 car\xc3\xa0cters._NEWLINE_Aquest top\xc3\xb2nim va ser creat per la tribu maori dels Ngati Kere que viuen a la regi\xc3\xb3. La seva etimologia prov\xc3\xa9 d'una llegenda maori on Tamatea va participar en la batalla de Matanui juntament amb el seu germ\xc3\xa0 contra la tribu dels Ngati-Hine. Durant el transcurs dels enfrontaments, per\xc3\xb2, el germ\xc3\xa0 va morir i Tamatea, profundament afectat, va tocar cada mat\xc3\xad durant diversos dies al lloc del combat una can\xc3\xa7\xc3\xb3 de lament amb el k\xc5\x8dauau, una flauta maori. Tamatea \xc3\xa9s un cap maori i l'avantpassat de nombroses fam\xc3\xadlies de Porangahau. Aquesta filiaci\xc3\xb3 \xc3\xa9s tanmateix incerta, ja que dues tribus, els Ngti Kahungunu i els Rangitne, pretenen ser els seus descendents. El top\xc3\xb2nim maori del tur\xc3\xb3 \xc3\xa9s un cas de taunaha whenua, en el qual un lloc \xc3\xa9s designat per un cap ancestral segons un esdeveniment ocorregut durant la seva vida. Aquest g\xc3\xa8nere de top\xc3\xb2nim es caracteritza per la incorporaci\xc3\xb3 de noms de persones, la qual cosa permet una legitimaci\xc3\xb3 de les reivindicacions territorials d'una tribu.\n_START_SECTION_\nGeografia\n_START_PARAGRAPH_\nEl tur\xc3\xb3 est\xc3\xa0 situat al sud-est de l'Illa del Nord, en l'autoritat territorial de Central Hawke's Bay de la regi\xc3\xb3 de Hawke's Bay, al sud de la ciutat de Waipukurau i a l'est del poble de Mangaorapa, al municipi de Porangahau._NEWLINE_Formava part d'un conjunt de turons alineats entre les ciutats de Wimbledon al sud i Porangahau al nord, orientat nord-nord-est-sud-sud-oest i paral\xc2\xb7lel a la serralada Puketoi situada a l'oest. Aquesta cadena de turons es va formar a partir d'una de les nombroses falles que recorren la meitat oriental de l'Illa del Nord. Aquesta falla passa per la verticalitat del tur\xc3\xb3 que \xc3\xa9s constitu\xc3\xaft de gres, de Marga i d'esquistos que daten del cretaci._NEWLINE_Amb la part m\xc3\xa9s alta situada a 305 metres d'altitud, el tur\xc3\xb3 es divideix en dos terrenys privats, un al nord i l'altre al sud i del qual la demarcaci\xc3\xb3 segueix la l\xc3\xadnia de la cresta. Els seus pendents s\xc3\xb3n recoberts de bardisses i de zones de pasturatge tancades on pastura bestiar com xais i bestiar bov\xc3\xad. Les seves conques alimenten dos rierols, un que va en direcci\xc3\xb3 cap al nord i l'altre vers el sud i que desemboquen al riu Porangahau._NEWLINE_El seu clima \xc3\xa9s el clima regional de la costa sud-est de l'Illa del Nord, de tipus temperat. Es caracteritza per temperatures mitjanes que varien de 12 a 14\xc2\xa0\xc2\xb0C a l'hivern i de 23 a 25\xc2\xa0\xc2\xb0C a l'estiu, per precipitacions que v\xc3\xa9nen generalment del sud i de l'est a l'hivern i que poden deixar de 800 a 1000 mil\xc2\xb7l\xc3\xadmetres anuals, per vents provinents principalment de l'oest (ocasionalment amb fogony) i per una insolaci\xc3\xb3 anual de 2000 a 2200 hores._NEWLINE_El tur\xc3\xb3 est\xc3\xa0 situat sobre el territori del clan maori dels Ngti Kahungunu ki Wairarapa que forma part de la tribu dels Ngti Kahungunu, en una regi\xc3\xb3 de relativament feble densitat de poblaci\xc3\xb3, ja que aquesta \xc3\xa9s inferior a 6,9 hab/km\xc2\xb2 (2006).\n_START_SECTION_\nTurisme\n_START_PARAGRAPH_\nEl cim del tur\xc3\xb3 \xc3\xa9s accessible amb de tres a quatre hores de marxa sobre un cam\xc3\xad relativament f\xc3\xa0cil per\xc3\xb2 no recomanat per nens petits. Des d'all\xc3\xa0, el panorama permet observar els altres turons de la regi\xc3\xb3 aix\xc3\xad com l'Oce\xc3\xa0 pac\xc3\xadfic, mirant en direcci\xc3\xb3 a l'est. Un servei de guia es proposa als visitants; aquests guies els acompanyen fins al cim del tur\xc3\xb3 i els conten la llegenda de Tamatea._NEWLINE_Un plaf\xc3\xb3 de deu metres de longitud indica la proximitat del tur\xc3\xb3. Est\xc3\xa0 situat a la sortida del passeig, a la vora de la Wimbledon Road, a cinc quil\xc3\xb2metres al sud de Porangahau, a l'al\xc3\xa7ada del pont Mangamaire que travessa el riu del mateix nom.\n_START_SECTION_\nCultura popular\n_START_PARAGRAPH_\nEl tur\xc3\xb3 \xc3\xa9s el tema principal d'una can\xc3\xa7\xc3\xb3 dels anys 60 del cantant neozeland\xc3\xa8s Peter Cape, i del del fragment Thunderground dels discj\xc3\xb2queis Hardcore Dj's Darkraver and Dj Vince. El seu nom aparegu\xc3\xa9 tamb\xc3\xa9 en la can\xc3\xa7\xc3\xb3 The Lone Ranger del grup brit\xc3\xa0nic Quantum Jump. Tamb\xc3\xa9 \xc3\xa9s present en una publicitat radiof\xc3\xb2nica de la beguda Mountain Dew._NEWLINE_El nom del tur\xc3\xb3 tamb\xc3\xa9 pot tenir un valor educatiu, ja que una escola prim\xc3\xa0ria d'Auckland, la ciutat m\xc3\xa9s gran de Nova Zelanda, ja va donar com a deure als seus alumnes comptar el nombre de lletres presents en el nom del tur\xc3\xb3."